stanford-oval/wikipedia huggingface dataset:
ג'ו מנגנלו
ביוגרפיה

מנגנלו נולד בפיטסבורג, פנסילבניה שבארצות הברית. יש לו אח צעיר בשם ניקולס. בתיכון היה קפטן קבוצת הפוטבול ושיחק בתפקיד ראשי במחזמר "אוקלהומה!" אשר הועלה בבית ספרו. לאחר מספר פציעות ואף מתיחה בשריר בברך גברה התעניינותו במשחק ובימוי. את לימודיו התיכוניים סיים בשנת 1995, ולאחר מכן שלח בקשה להתקבל למחלקת האמנות של אוניברסיטת קרנגי מלון. בקשתו נדחתה, ולכן החל ללמוד באוניברסיטת פיטסבורג. שנה לאחר מכן שלח בקשה לקרנגי מלון שוב, והתקבל לאוניברסיטה. בשנת 2000 סיים עם תואר במשחק. במהלך לימודיו טייל בין ניו יורק ללוס אנג'לס במטרה להשיג אודישנים שונים וכך יצר לעצמו קשרים בתחום המשחק.
קריירה

לאחר סיום לימודיו עבר ללוס אנג'לס וחתם עם סוכנות כישרונות. שלושה ימים לאחר החתמתו בסוכנות נבחן לסרט "ספיידרמן" על תפקידו של פיטר פארקר, אך לבסוף קיבל את תפקידו של פלאש תומפסון ושיחק בסרט לצדם של טובי מגוויר, קירסטן דנסט, וילם דפו וג'יימס פרנקו. הוא השתתף גם בסרט ההמשך "ספיידרמן 3" בהופעת אורח ללא טקסט. במקביל הופיע בסדרות שונות בתפקידי אורח בסדרות כמו "לאס וגאס".
ב-2007 הופיע בסדרה "סקראבס" בתפקיד אורח וגם בסדרה "ER". במקביל הופיע במספר פרקים של הסדרה "איך פגשתי את אמא" של רשת CBS.
ב-2008 הצטרף לצוות השחקנים של הסדרה "מגרש ביתי" ושיחק בה במשך שלוש עונות.
בשנת 2009 שיחק בסרט "מאחורי קווי האויב: קולומביה" והשתתף בסדרה "מדיום". בנוסף הופיע  בשלוש הגרסאות של הסדרה "CSI".
בשנת 2010 שיחק בפרסומת של הרשת טאקו בל.
בשנת 2012 שיחק בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז.
אתר האינטרנט BuddyTV דירג אותו במקום הרביעי ברשימת הגברים הסקסיים בטלוויזיה לשנת 2010, שנה לאחר מכן עלה בדירוג למקום השני ברשימה. ב-2012 דורג במקום השביעי ובשנת 2013 ירד בדירוג למקום ה-55 ברשימה.
בשנת 2012 שיחק בסרט "מג'יק מייק" של סטיבן סודרברג, בתפקיד ריצ'י. הוא חזר לשחק בתפקיד זה גם בסרט ההמשך, "מג'יק מייק XXL", בשנת 2015.
ב-29 באוגוסט 2016 הוכרז כי מנגנלו צפוי לגלם את דמות הנבל מעולם הקומיקס של DC קומיקס, דת'סטרוק, לאחר שבן אפלק (שגם מגלם את באטמן) שכתב וביים את סרט הסולו החדש של באטמן כחלק מהיקום הקולנועי של DC, פרסם בחשבון הטוויטר שלו סרטון שבו נראה שהוא סיים לצלם סצנה שבה דת'סטרוק מופיע. מספר שעות לאחר מכן שמועה זאת אושרה בידי "פורבס".
בשנת 2019 שיחק בתפקיד הראשי בדרמת הספורט "בתחתית העמדה התשיעית", לצדה של אשתו סופיה ורגרה. מנגנלו לקח חלק גם בהפקת הסרט.
ב-29 בספטמבר 2023 יצא הסרט "The Kill Room" בכיכובו.
חיים אישיים

מנגנלו אוהד של פיטסבורג סטילרס ואף ביים והפיק סרט תיעודי על הקבוצה תחת השם "DieHardz".
בדצמבר 2014 התארס לשחקנית הקולומביאנית-אמריקאית סופיה ורגרה, והם התחתנו ב-21 בנובמבר 2015. ביולי 2023 הודיע הזוג כי הם מתגרשים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | ספיידרמן | פלאש תומפסון |  |
| 2007 | ספיידרמן 3 | פלאש תומפסון |  |
| 2008 | Impact Point | מאט קופר |  |
| 2009 | מאחורי קווי האויב: קולומביה | לוטננט שון מקליין |  |
| 2009 | Irene in Time‏ | צ'רלי |  |
| 2012 | למה לצפות כשאתם מצפים | דייוויס |  |
| 2012 | מג'יק מייק | ביג דיק ריצ'י |  |
| 2014 | חבלה | ג'וזף "גריינדר" פיליפס |  |
| 2015 | אביר הגביעים | ג'ו |  |
| 2015 | Tumbledown | קרטיס |  |
| 2015 | מג'יק מייק 2 | ביג דיק ריצ'י |  |
| 2016 | החופשה הגדולה של פי ווי הרמן | עצמו |  |
| 2017 | דרדסים: הכפר האבוד | בר כוח | דיבוב |
| 2017 | ליגת הצדק | דת'סטרוק |  |
| 2018 | פרא | בורק |  |
| 2019 | הורים תחת השפעה | בוב דונלי |  |
| 2019 | Bottom of the 9th‏ | ג'וני סטאנו | גם מפיק |
| 2019 | ג'יי ובוב השקט מההתחלה | בייליף |  |
| 2020 | להציל את ההורים | ליאו |  |
| 2020 | Archenemy | מקס פיסט |  |
| 2021 | גנבי כל העולם (אנ') | מיקי | גם מפיק |
| 2021 | ליגת הצדק: גרסת סניידר | דת'סטרוק | ללא קרדיט |
| 2021 | The Spine of Night | מונגראל | דיבוב |
| 2021 | Koati | באלאם | דיבוב |
| 2022 | שליטי המטאל | ד"ר טוני ניקס |  |
| 2023 | The Kill Room | רג'י |  |
| 2023 | מג'יק מייק: ריקוד אחרון | ביג דיק ריצ'י |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | ג'ייק מתקדם | ריק קוואנו | פרק: "Notting Hell" |
| 2006 | CSI | טום הרפר | פרק: "Daddy's Little Girl" |
| 2006 | לאס וגאס | קרסון סטיוארט | פרק: "Urban Legend" |
| 2006 | קרוב לבית | ג'יימס מילר | פרק: "Escape" |
| 2006 | עכשיו טורי | סקוט | 2 פרקים |
| 2012-2006 | איך פגשתי את אמא | בראד מוריס | תפקיד חוזר; 7 פרקים |
| 2007 | סקראבס | צ'אד מילר | פרק: "My No Good Reason" |
| 2007 | American Heiress | סולומון קורטז | תפקיד ראשי; 64 פרקים |
| 2007 | ER | ליצ'מן | 4 פרקים |
| 2010-2008 | עד המוות | סטו | 2 פרקים |
| 2010-2008 | מגרש ביתי | אוון מורלו | תפקיד חוזר (עונות 7-5); 13 פרקים |
| 2009 | CSI: מיאמי | טוני רמירז | פרק: "Target Specific" |
| 2009 | מדיום | אנג'לו פיליפלי | פרק: "Once in a Lifetime" |
| 2010 | CSI: ניו יורק | רוב מאיירס | פרק: "Criminal Justice" |
| 2010 | 100 Questions | ריק | פרק: "What Brought You Here?" |
| 2014-2010 | דם אמיתי | הלדיס הרבו | תפקיד חוזר (עונה 3); תפקיד ראשי (עונות 7-4); 42 פרקים |
| 2011 | שני גברים וחצי | אלכס | פרק: "The Squat and the Hover" |
| 2012 | צווארון לבן | בן ריאן | פרק: "Neighborhood Watch" |
| 2016 | ממי | ג'וליאן | פרק:  "Cinderella and a Drunk MacGyver" |
| 2018 | רגעים מתים | דאגן | 2 פרקים |
| 2018–2019 | The Angel of Vine | האנק בריגס | פודקאסט; 10 פרקים |
| 2019 | כל יום מחדש | ניק | פרק: "Drinking and Driving" |
| 2019 | המפץ הגדול | עצמו | פרק: "The D&D Vortex" |
| 2019 | היום שאחרי | קארל | פרק: "5318008" |
| 2019 | מלחמת הכוכבים: התנגדות | אקס טאגרין | דיבוב; 2 פרקים |
| 2021 | הגרינים בעיר הגדולה | ויפר פאנג | דיבוב; פרק: "Fast Foodie/Spaghetti Theory" |
| 2022 | Moonhaven | טום שולץ | תפקיד ראשי; 6 פרקים |
| TBA | צבא המתים: וגאס האבודה | רוז | דיבוב; תפקיד ראשי |
הערות שוליים

↑  Mark Hughes, Is Joe Manganiello Playing Deathstroke In 'Justice League' And 'The Batman?'
↑  Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית)
↑  Sofia Vergara and Joe Manganiello Announce Divorce After 7 Years of Marriage | Entertainment Tonight, www.etonline.com, ‏2023-07-17 (באנגלית אמריקאית)
| --- | --- |
בקרת זהויות :  PLWABN: 9812424512505606  BIBSYS: 1615360583195  BNE: XX5598257  BnF: cb161541264 (data)  GND: 1063316375  ISNI: 0000 0000 7305 2259  LCCN: no2012057252  NKC: xx0272201  NLK: KAC2020S6321  NTA: 421481374  SUDOC: 234656662  VIAF: 102416354   WorldCat (עם VIAF): 102416354
בלם פגוש

בלם פגוש
בלם פגוש או אוטם מסילה הוא מתקן המוצב בקצה של מסילת רכבת ומונע מציוד נייד להדרדר ולהשמט מקצה המסילה.
הבלם מורכב בדרך כלל ממחסום אופקי לרוחב המסילה המחובר באמצעות רגליים למסילה עצמה, מעט לפני סופה. בתחנות קצה קיימים לפעמים בלמים המורכבים מבולמי זעזועים שמחוברים לרציף עצמו או לרצפת התחנה ומיועדים לבלום רכבת שלא בלמה בזמן ולמנוע ממנה להתרסק אל תוך התחנה.
בעוד שבלם יכול לבלום קרון שניתק מרכבת והדרדר או ציוד מסילתי קל אחר, אין באפשרותו לבלום רכבת שלמה שאיבדה את הבלמים ובמקרה כזה הבלם ייפרץ והרכבת תישמט.
ג'ייסון קולינס

| --- | --- |

קולינס כשחקן הנטס, 2014
 לידה:  2 בדצמבר 1978 (בן 45) לוס אנג'לס שבקליפורניה
 עמדה:  סנטר
 גובה:  2.13 מטר
 מספר:  98 (וושינגטון ויזארדס)
 מכללה:  אוניברסיטת סטנפורד (1997 - 2001)
 דראפט:  בחירה מספר 18, 2001 יוסטון רוקטס
 קבוצות כשחקן
 2001 - 2008   2008   2008 - 2009   2009 - 2012   2012 - 2013   2013  2014:  ניו ג'רזי נטס   ממפיס גריזליס   מינסוטה טימברוולבס   אטלנטה הוקס   בוסטון סלטיקס   וושינגטון ויזארדס  ברוקלין נטס
ג'ייסון פול קולינס (באנגלית: Jason Paul Collins; נולד ב-2 בדצמבר 1978) הוא כדורסלן עבר אמריקאי ששיחק בעמדת הסנטר. שנתיים ברציפות (2002 ו-2003) הגיע עם קבוצתו ניו ג'רזי נטס, לראשונה בהיסטוריה שלה, למעמד סדרת הגמר ב-NBA.
קולינס היה לספורטאי הפעיל הראשון ב-4 הליגות החשובות בארצות הברית (בייסבול-מייג'ור ליג בייסבול, הוקי קרח-NHL, פוטבול-NFL וכדורסל-NBA) שיצא מהארון כהומוסקסואל בריאיון ל"ספורטס אילוסטרייטד" ב-29 באפריל 2013.
ביוגרפיה

קולינס נולד בשכונת נורת'רידג', שבלוס אנג'לס. אחיו התאום, ג'רון אף הוא שחקן מקצוען ב-NBA. שניהם בוגרים של בית הספר התיכון הרווארד-ווסטלייק שבלוס אנג'לס. לצידם שיחק בקבוצת הכדורסל הקומיקאי ג'ייסון סיגל. הוא המשיך בלימודיו באוניברסיטת סטנפורד ושיחק בקבוצת הכדורסל שלה, סטנפורד קרדינל. הוא סיים את קריירת המשחק שלו בליגת המכללות במקום הראשון בהיסטוריה של סטנפורד, בקליעה מהשדה באחוזים (0.608) וחמישי בחסימות (89).
בשנת 2001 נבחר קולינס על ידי יוסטון רוקטס בדראפט ה-NBA במקום 18 ומיד לאחר מכן הועבר בטרייד לניו ג'רזי נטס, יחד עם ריצ'רד ג'פרסון וברנדון ארמסטרונג בתמורה לאדי גריפין, שנבחר על ידי הנטס במקום ה-7 באותו הדראפט.
בעונתו הראשונה ב-NBA, ‏2001/2002, בקבוצת ניו ג'רזי נטס, השיגה קבוצתו של קולינס את המאזן הטוב ביותר בהיסטוריה של המועדון ב-NBA,‏ 30-52. קולינס וחבריו סיימו במקום הראשון באזור המזרחי. היה לו תפקיד חשוב בסדרת גמר ה-NBA נגד הלוס אנג'לס לייקרס. בגמר הם נוצחו בסוויפ (4-0) על ידי הלייקרס של שאקיל אוניל וקובי בראיינט. שנה לאחר מכן, בתפקיד הסנטר המוביל של הקבוצה קבוצתו הגיעה שוב לסדרת גמר ה-NBA, אך נוצחה, הפעם על ידי סן אנטוניו ספרס 4-2. היו אלה שתי העונות היחידות בהיסטוריה של הקבוצה שבהן היא הגיעה לסדרת גמר ה-NBA.
למרות תחילת עונה חלשה 2003/2004 קבוצתו הנטס הצליחה לסיים ראשונה בבית האטלנטי, והדיחו בסוויפ את הניו יורק ניקס בסדרת הפלייאוף הראשונה. בחצי גמר המזרח הנטס הודחו על ידי דטרויט פיסטונס, שזכתה באליפות.
בתחילת עונת 2004/2005 חתם קולינס על חוזה בסך 25 מיליון דולר ל-5 שנים.
מספר החולצה בו בחר קולינס בקבוצתו וושינגטון ויזארדס הוא 98, לזכרו של מת'יו שפרד שנרצח בשנת 1998, על רקע של פשע שנאה, בשל היותו הומו, "כהצהרה למעני, למשפחתי ולחבריי".
סטטיסטיקת קריירה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2001/2002 | ניו ג'רזי | 77 | 9 | 18.3 | 421. | 500. | 701. | 3.9 | 1.1 | 0.4 | 0.6 | 4.5 |
| 2002/2003 | ניו ג'רזי | 81 | 66 | 23.5 | 414. | 000. | 763. | 4.5 | 1.1 | 0.6 | 0.5 | 5.7 |
| 2003/2004 | ניו ג'רזי | 78 | 78 | 28.5 | 424. | 000. | 739. | 5.1 | 2.0 | 0.9 | 0.7 | 5.9 |
| 2004/2005 | ניו ג'רזי | 80 | 80 | 31.8 | 412. | 333. | 656. | 6.1 | 1.3 | 0.9 | 0.9 | 6.4 |
| 2005/2006 | ניו ג'רזי | 71 | 70 | 26.7 | 397. | 250. | 512. | 4.8 | 1.0 | 0.6 | 0.6 | 3.6 |
| 2006/2007 | ניו ג'רזי | 80 | 78 | 23.1 | 364. | 000. | 465. | 4.0 | 0.6 | 0.5 | 0.5 | 2.1 |
| 2007/2008 | ניו ג'רזי | 43 | 23 | 15.9 | 426. | 000. | 389. | 2.1 | 0.4 | 0.3 | 0.2 | 1.4 |
| 2007/2008 | ממפיס | 31 | 3 | 15.7 | 508. | 000. | 526. | 2.9 | 0.2 | 0.4 | 0.6 | 2.6 |
| 2008/2009 | מינסוטה | 31 | 22 | 13.6 | 314. | 000. | 464. | 2.3 | 0.4 | 0.3 | 0.4 | 1.8 |
| 2009/2010 | אטלנטה | 24 | 0 | 4.8 | 348. | 000. | 000. | 0.6 | 0.2 | 0.1 | 0.1 | 0.7 |
| 2010/2011 | אטלנטה | 49 | 28 | 12.1 | 479. | 1.000 | 659. | 2.1 | 0.4 | 0.2 | 0.2 | 2.0 |
| 2011/2012 | אטלנטה | 30 | 10 | 10.3 | 400. | 000. | 467. | 1.6 | 0.3 | 0.1 | 0.1 | 1.3 |
| 2012/2013 | בוסטון | 32 | 7 | 10.3 | 348. | 000. | 700. | 1.6 | 0.2 | 0.3 | 0.2 | 1.2 |
| 2012/2013 | וושינגטון | 6 | 2 | 9.0 | 167. | 000. | 1.000 | 1.3 | 0.3 | 0.3 | 0.7 | 0.7 |
| 2013/2014 | ברוקלין | 22 | 1 | 7.8 | .458 | .000 | .750 | 0.9 | 0.2 | 0.0 | 0.4 | 1.1 |
| קריירה |  | 735 | 476 | 20.4 | .411 | .206 | .647 | 3.7 | 0.9 | 0.5 | 0.5 | 3.6 |
סטטיסטיקת קריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2002 | ניו ג'רזי | 17 | 0 | 13.4 | 364. | 000. | 658. | 2.4 | 0.4 | 0.3 | 0.3 | 2.9 |
| 2003 | ניו ג'רזי | 20 | 20 | 26.5 | 363. | 000. | 836. | 6.3 | 0.9 | 0.6 | 0.6 | 5.9 |
| 2004 | ניו ג'רזי | 11 | 11 | 24.2 | 368. | 000. | 750. | 4.0 | 1.5 | 0.3 | 0.9 | 3.6 |
| 2005 | ניו ג'רזי | 4 | 4 | 32.0 | 235. | 000. | 375. | 6.5 | 0.3 | 0.5 | 0.0 | 2.8 |
| 2006 | ניו ג'רזי | 11 | 11 | 27.5 | 360. | 000. | 591. | 5.0 | 0.3 | 0.4 | 0.2 | 2.8 |
| 2007 | ניו ג'רזי | 12 | 12 | 27.4 | 571. | 000. | 364. | 3.3 | 0.0 | 0.6 | 0.0 | 2.3 |
| 2010 | אטלנטה | 3 | 0 | 3.3 | 600. | 000. | 000. | 1.7 | 0.0 | 0.0 | 0.0 | 2.0 |
| 2011 | אטלנטה | 12 | 9 | 13.2 | 643. | 000. | 375. | 1.4 | 0.1 | 0.4 | 0.2 | 1.8 |
| 2012 | אטלנטה | 5 | 4 | 17.0 | 545. | 000. | 000. | 2.4 | 0.0 | 0.2 | 0.0 | 2.4 |
| קריירה |  | 95 | 71 | 21.4 | 400. | 000. | 677. | 3.8 | 0.5 | 0.4 | 0.4 | 3.3 |
הערות שוליים

↑  שחקן ה-NBA ג'ייסון קולינס: "אני הומוסקסואל", באתר ynet, 29 באפריל 2013
| --- | --- |
בקרת זהויות :  LCCN: no2014060073  VIAF: 308698265   WorldCat (עם VIAF): 308698265
בית טבע

בית טבע או חנות למזון בריאות (מכונה גם טבעונייה) היא חנות המוכרת בעיקר מזון בריאות, מזון אורגני, תוצרת מקומית ותוספי תזונה. חנויות אלה בדרך כלל מציעות מבחר רחב או ייחודי יותר של מזון מאשר חנות מכולת קונבנציונלית. למשל מגוון של תוספים עבור ספורטאים ומפתחי גוף, תזונה עבור אנשים עם צרכים ייחודיים, כגון: חולי סוכרת, צמחונים, טבעונים, אוכלי מזון רואו, אנשים הרגישים לגלוטן, או אלרגים ללקטוז וכן כתמיכה באורח חיים בריא.
בבתי טבע נמכרים מזונות המתאימים לדיאטות שונות, לדוגמה מקרוביוטיקה, המתמקדת בעיקר בדגנים מלאים יחד עם מזונות מלאים אחרים, המעובדים באופן מינימלי. מזונות טבעיים שאינם מכילים מרכיבים מלאכותיים, מזונות אורגניים הגדלים ללא שימוש בחומרי הדברה קונבנציונליים ועוברים פיקוח כדי לקבל אישור אורגני. מרבית בתי הטבע מוכרים תוספי תזונה, ויטמינים, צמחי מרפא ותרופות הומיאופתיות. והחל משנות ה-60, יחד עם התנועה לאיכות הסביבה, החלו למכור מוצרים אקולוגיים כחלק מהאג'נדה הדוגלת בשמירה על הסביבה.
בתי טבע בעולם

בסוף המאה ה-19 נכנסו לשוק מוצרי טבע רבים שהפכו לנגישים בעזרת חלוצי בריאות, כדוגמת ג'ון הארווי קלוג שעוררו עניין באוכל הבריאותי. חנויות המזון הבריאותיות בארצות הברית ובריטניה החלו למכור מוצרים כגון מולסה ושמרי בירה, ולאחר מכן הרחיבו את המגוון בהתאם לביקוש. בשנת 1869, הוקם בפנסילבניה בית הטבע הוותיק ביותר בארצות הברית בשם "חברת תומאס מרטינדייל", ובשנת 1875 הוא עבר לפילדלפיה.
מספר שנים מאוחר יותר, בשנת 1896, נבנתה בברמינגהאם, אנגליה, אחת המסעדות הצמחוניות הראשונות במדינה בשם "ג'יימס הנרי מבשל". בשנת 1898 נפתח מלון פיטמן הצמחוני, על שמו של סר אייזיק פיטמן שהיה צמחוני ידוע. באותו המקום פתחו הבעלים חנות מזון בריאות שהתקיימה בו במשך שנים רבות.
בישראל נפתחו בתי טבע כבר בסוף שנות ה-50 ומאז מספרם גדל, בהם בתי טבע עצמאיים, ומספר רשתות בבעלות פרטית. הגדולה שבהן, במספר הסניפים, היא ניצת הדובדבן. רשתות נוספות הן עדן טבע, טבע קסטל ואניס.
בית טבע בהולנד
בית טבע במינסוטה
בית טבע בגרמניה
בית טבע נוסף בגרמניה
בית טבע בישראל
הערות שוליים

↑  גינת ושלדון רייס, מקרוביוטיקה: הקאדילק של החיים הבריאים, באתר nrg‏, 1 בדצמבר 2009
↑  פיקוח והתעדה חקלאית, באתר אגריאור
↑  ננסי ג'נקינס, ‏HEALTH FOOD AND THE CHANGE IN EATING HABITS, New York Times, APRIL 4, 1984
↑  אתר חברת תומאס מרטינדייל (באנגלית)
↑  נפתחה חנות ירקות ופירות לצמחונים וטבעונים - הראשונה מסוגה, חרות, 11 במרץ 1959
↑  בית טבע בת"א, דבר, 2 ביולי 1958
↑  אינדקס חנויות טבע, באתר Eatwell
↑  סניפי ניצת הדובדבן
↑  סניפי עדן טבע
↑  סניפי טבע קסטל
↑  סניפי אניס
ג'ון בויד דאנלופ

| --- | --- |

 לידה:  5 בפברואר 1840 דרגהורן, הממלכה המאוחדת 
 פטירה:  23 באוקטובר 1921 (בגיל 81) דבלין, הממלכה המאוחדת של בריטניה הגדולה ואירלנד 
 ענף מדעי:  וטרינר 
 מקום קבורה:  בית הקברות דינס גריינג' 
 מקום לימודים:  אוניברסיטת אדינבורו 
 פרסים והוקרה:  היכל התהילה הלאומי לממציאים (2006)  היכל התהילה של כלי הרכב 
 תרומות עיקריות
 הצמיג המתנפח
 
ג'ון בויד דאנלופ (באנגלית: John Boyd Dunlop,‏ 5 בפברואר 1840 - 23 באוקטובר 1921) היה ממציא סקוטי, אשר פעל באירלנד. דאנלופ המציא את הצמיג המתנפח השימושי. זאת עשה לאחר שכבר הייתה בנמצא המצאה דומה, שלא נוצלה, עליה כבר נרשם פטנט באמצע המאה ה-19, כ-40 שנה קודם לכן.
ביוגרפיה > שנותיו המוקדמות

ג'ון בויד דאנלופ נולד ב-1840 בדרגהורן (Dreghorn), במחוז צפון איירשייר (North Ayrshire) שבסקוטלנד. הוא למד בצעירותו וטרינריה בבית הספר המלכותי ללימודי וטרינריה (Royal (Dick) School of Veterinary Studies, כיום חלק מאוניברסיטת אדינבורו), אותו סיים בגיל 19. במשך קרוב לעשר שנים הוא עסק במקצוע זה במחוז הולדתו, וב-1867 העתיק את מקום מגוריו לדאונפטריק (Downpatrick) שבצפון אירלנד, שם הקים, יחד עם אחיו ג'יימס, מרפאה וטרינרית. בשנת 1871 הוא נישא למרגרט סטיבנסון (Stevenson) וברבות השנים נולדו להם בת ובן. לאחר מכן דאנלופ פתח מרפאה וטרינרית בבלפסט, אשר באמצע שנות השמונים הייתה אחת הגדולות ביותר באירלנד (אז חלק מבריטניה).
ביוגרפיה > הצמיג המתנפח > רקע

עד אמצע המאה ה-19 היו כלי הרכב בעלי גלגלים קשיחים, לרוב היו אלה גלגלי עץ בעלי חישוקי מתכת. הסקוטי רוברט ויליאם תומסון (Thomson) היה הראשון שניסה להקיף את הגלגל בעור ובין החישוק לגלגל קבע צינור גומי מנופח שיבלום ברכות את זעזועי הדרך. רעיונו של תומסון נזנח בשל טכניקת עיבוד הגומי שלא הייתה מפותחת דיה. בכל זאת, נרשם פטנט על המצאתו בבריטניה ב-1845, בצרפת ב-1846 ובארצות הברית ב-1847.
ביוגרפיה > הצמיג המתנפח > המצאתו מחדש של הצמיג

דאנלופ רכש ידע-מה בכל הנוגע לגומי עוד בעת היותו וטרינר. באוקטובר 1887, בעת היותו בבלפסט, דאנלופ התקין את הצמיג המתנפח (על פי גרסה אחת, תחילה כאלתור, על בסיס צינור השקיה) על גלגל עץ. בהמשך השווה את התוצאה לגלגל המתכת אשר פירק מן התלת אופן של בנו. בעוד גלגל המתכת נעצר לאחר זמן קצר, גלגל העץ המרופד בגומי המשיך להתגלגל עד שנחבט בשער שבקצה החצר. כיוון שכך, הרכיב צמיגים מתנפחים בשני הגלגלים האחוריים, וכאשר אלה שיפרו משמעותית את ביצועי התלת אופן, עבר דאנלופ לניסויים באופניים בתוצאות מעודדות. לאחר בחינות מעודדות נוספות, כולל במגרשי ספורט, פנה דאנלופ, שלא ידע על המצאתו של תומסון, לרישום פטנט, וזאת נעשה בסוף 1888. ההמצאה קיבלה דחיפה אדירה לאחר שב-1889 רוכב האופניים האירי ווילי יום (Hume) ניצח במרוצים, תוך שימוש בצמיגי גומי, תחילה בבלפסט, עת ניצח ב-18 במאי את כל ארבעת המקצים בהם השתתף. אחר כך, בליברפול, הוא ניצח בכל המקצים פרט לאחד.
נשיא מועדון רוכבי האופניים של אירלנד, הארווי דו קרוס (Du Cros), אשר בניו היו בין המפסידים באותם מרוצים, בא בדברים עם דאנלופ, ויחדיו ייסדו חברה אשר ברשותה היו הזכויות לניצול הפטנט שרשם דאנלופ. ב-1890 נודע לדאנלופ על הפטנט שרשם תומסון, וב-1891 הוא אף קיבל הודעה רשמית על כך שהפטנט מ-1888 אינו תקף. בכל זאת, אם כי החברה נתקלה בקשיים עקב כך, היא הצליחה להמשיך לפעול, אך באותו שלב פנתה לשוק האופניים וכלי הרכב הקלים, אשר שגשג באותה תקופה. דאנלופ עזב את המרפאה הווטרינרית ב-1892 ועבר לדבלין. הוא פרש מחברת הצמיגים, אשר נקראת עד היום על שמו, בשנים 1895–1896, ובעת פרישתו קיבל כמות מסוימת של מניות.
ביוגרפיה > לאחר הפרישה

דאנלופ פרש מעסקי הצמיגים ממש לפני שנפתח לתעשיית הצמיגים שוק הרכב המנועי. כך, הצלחתו הכספית האישית הייתה מתונה יחסית. לאחר עיסוקו בגומי ובצמיגים, ממנו פרש, המשך פעילותו היה בעסקי הבדים. דאנלופ הלך לעולמו בדבלין ב-1921.
לקריאה נוספת

אמיל פוירשטיין, מגלים וממציאים, הוצאת יוסף שרברק, 1962.
B. W. Best, Dunlop, John Boyd (1840–1921), rev. Trevor I. Williams, Oxford Dictionary of National Biography, Oxford University Press, 2004
הצמיג המתנפח הראשון של דאנלופ
דאנלופ על אופניים, 1915 בערך
ברטמן רוק

ברטמן רוק סאקיאנן (באנגלית: Bretman Rock Sacayanan; נולד ב-31 ביולי 1998) הוא אישיות רשת ויוטיובר יופי פיליפיני. הוא התפרסם כיוצר תוכן ביוטיוב וב-Vine, לאחר שב-2015 אחד מסרטוני האיפור שפרסם הפך לוויראלי. הוא השתתף בתוכנית מציאות משלו בשם "MTV Following: Bretman Rock", אשר תיעדה מקרוב את חיי המשפחה שלו, וכן במספר וידאו קליפים, ובאוקטובר 2021 היה לגבר ההומו הראשון שהופיע על שער מגזין "פלייבוי".
נכון למרץ 2023, לערוץ שלו יש מעל 8.8 מיליון משתמשים רשומים, סך הכל 147 סרטונים שפורסמו, לסרטון הנצפה ביותר שלו יש מעל 18.8 מיליון צפיות, ויש לו כ-585 מיליון צפיות באופן מצטבר.
רוק זכה בפרסים רבים ובהוקרה על עבודתו ברשתות החברתיות, ביניהם פרס בחירת הקהל בקטגוריית "משפיען היופי", ופרס "הכוכב החברתי הפורץ" בטקס פרסי הסרטים והטלוויזיה של MTV לשנת 2021.
ראשית חייו

ברטמן רוק הוא אילוקאנואי (אנ'), ונולד בפיליפינים. אביו, אדמונד לאפורגה, היה חובב היאבקות, וקרא לו על שמם של ברט הארט ודה רוק. בגיל שבע, רוק עבר להוואי ובבגרותו עסק בענפי ספורט שונים, ביניהם בייסבול, כדורגל, ריצת שדה וכדורעף. בתיכון בו למד, רוק השתתף בנבחרת הריצה.
קריירה

רוק התחיל כקומיקאי ויוצר ממים ביוטיוב וב-Vine עד שעבר ליצור ולוגים ומדריכי יופי. בשנת 2016, אחד מסרטוני האיפור של רוק, שעסק בהצללות והארות (קונטורינג), הפך לוויראלי. כמו כן, באותה שנה הוא חתם על חוזה ניהול עם Adober Studios (אנ'), רשת יוצרי תוכן במדיה החברתית בבעלות ה-ABS-CBN, תאגיד המדיה הגדול ביותר בפיליפינים.
בשנת 2017, מגזין טיים בחר ברוק כאחד מ-30 בני הנוער המשפיעים ביותר. בשנת 2018 הוא הופיע ברשימת '30Under30 אסיה' של פורבס.
ביוני 2019 הופיע רוק על שער חודש הגאווה של המגזין "גיי טיימס". בספטמבר 2019 השתתף רוק לראשונה בשבוע האופנה בניו יורק, בשיתוף פעולה עם המעצב אנדרו גלוויקס.
רוק גילם את דמותו של "הפלייבוי" (The Playboy) בעונתה הרביעית של סדרת הרשת של יוטיוב פרימיום, "Escape the Night" (אנ'), אשר עלתה לשידור ביולי 2019. בדצמבר 2019, רשת MTV הודיעה שרוק יככב בעונה הבאה של סדרת המקור של יוטיוב, "No Filter".
ב-9 במאי 2020 התארח רוק בפרק השלישי של תוכנית המציאות "Instant Influencer" מבית YouTube Originals, בהנחיית ג'יימס צ'ארלס. בנובמבר 2020 השיק רוק את קולקציית משקפי השמש שלו, בשיתוף עם Dime Optics, מותג מלוס אנג'לס.
ב-14 במאי 2021 השתתף רוק בקליפ של בלה פורץ' לסינגל הבכורה שלה, "Build a Bitch", יחד עם כוכבי רשת נוספים. ביוני 2021 זכה רוק בפרס "הכוכב החברתי הפורץ" בטקס פרסי הסרטים והטלוויזיה של MTV.
ב-12 באוגוסט 2021 השתתף רוק בווידאו קליפ של סאב ארבן ובלה פורץ' לשירם "INFERNO", וכן השתתף בשידור לקידום הווידאו. באוקטובר 2021, רוק הפך לגבר ההומו הראשון מחוץ לארון המופיע על שער מגזין "פלייבוי".
קריירה > MTV Following: Bretman Rock

ב-28 בינואר 2021 הודיעה רשת MTV כי רוק יככב בתוכנית מציאות משלו בשם "MTV Following: Bretman Rock". ב-9 בפברואר 2021 פורסם הפרק הראשון של התוכנית בערוץ היוטיוב הרשמי של MTV. פרקי התוכנית התפרסמו מדי יום שני, והתוכנית כללה שישה פרקים בסך הכול. התוכנית צולמה בהוואי, מקום מגוריו של רוק, וכוללת "הצצה לחיי המשפחה שלו". בתוכנית משתתפים רוק ומשפחתו, לצד חבריו הקרובים.
קריירה > 30 Days With: Bretman Rock

ב-15 ביוני 2021 הודיעה רשת YouTube Originals על סדרה דוקומנטרית בת ארבעה פרקים בהשתתפות רוק, בה הוא ינסה לשרוד שבוע לבדו ביערות הגשם של הוואי. הפרק הראשון פורסם ב-30 ביוני 2021.
בשנת 2022 דורג במקום ה־27 ברשימת יוצרי התוכן המרוויחים ביותר של פורבס, עם רווחים של כ־6.1 מיליון דולר בשנת 2021.
חיים אישיים

בנובמבר 2019 אביו של רוק מת לאחר שהיה בתרדמת. אמו, מרסדיטה, מופיעה מדי פעם בסרטוניו. הוא בן דודה של הזמרת בלה פורץ'.
רוק הוא הומוסקסואל. בספטמבר 2019 ציין רוק בריאיון למגזין הצרפתי Elle כי הוא נמצא במערכת היחסים הראשונה שלו.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2019 | Escape the Night (אנ') | הפלייבוי | תפקיד ראשי; עונה 4, כל הפרקים |
| 2020 | Instant Influencer with James Charles | עצמו | אורח; פרק 3 |
| 2021 | MTV Following: Bretman Rock | עצמו | תפקיד ראשי; סדרה של MTV |
| 2021 | 30 Days With: Bretman Rock | עצמו | תפקיד ראשי; סדרה של יוטיוב |
פרסים והוקרה

בשנת 2017 רוק היה מועמד לזכייה בפרס שורטי (אנ') בקטגוריית "היוטיובר הפורץ". בשנת 2017 הוא נכלל ברשימת "30 בני הנוער המשפיעים ביותר" של מגזין טיים, ובשנת 2018 הוא הופיע ברשימת '30Under30 אסיה' של מגזין פורבס, בקטגוריית "מדיה, שיווק ופרסום". בשנת 2019 זכה רוק בפרס משפיען היופי בטקס פרסי בחירת הקהל ה-45. בשנת 2020, הוא היה מועמד בקטגוריית הסרטון הקומי בטקס פרסי שורטי. בנוסף, רוק הופיע ברשימת 'Power of Young Hollywood' של מגזין וראייטי לשנת 2020. רוק היה לגבר ההומו הראשון שהופיע על שער מגזין הפלייבוי, באוקטובר 2021.
| שנה | פרס | קטגוריה | מועמד | תוצאה | הערה |
| --- | --- | --- | --- | --- | --- |
| 2019 | פרסי בחירת הקהל | משפיען יופי | עצמו | זכייה |  |
| 2021 | פרסי הסרטים והטלוויזיה של MTV | הכוכב החברתי הפורץ | עצמו | זכייה |  |
ג'סקה הופ

| --- | --- |

 לידה:  21 באפריל 1975 (בת 49) קליפורניה, ארצות הברית
 מוקד פעילות:  ארצות הברית 
 סוגה:  פולק, פופ, ג'אז
 שפה מועדפת:  אנגלית 
 כלי נגינה:  גיטרה
 שיתופי פעולה בולטים:  טום וייטס
 www.jescahoop.com
 
ג'סקה הופ (באנגלית: Jesca Hoop; נולדה ב-21 באפריל 1975) היא זמרת-יוצרת וגיטריסטית מקליפורניה.
ביוגרפיה

ג'סקה הופ נולדה במחוז סונומה, צפון קליפורניה לזוג הורים מורמונים. המשפחה הייתה מוזיקלית וההורים והילדים שרו יחד כמקהלה בכנסייה המקומית. לאחר שהוריה נפרדו עזבה הופ את הרקע המורמוני ואת חיי העיר לטובת חיים מבודדים ועבודה במרכז שיקום לילדים בעייתיים. באותה תקופה החליטה הופ לבחון כיוונים מוזיקליים חדשים והחלה להלחין שירים.
מאוחר יותר החלה לעבוד כאומנת לילדיו של טום וייטס אשר הפך, עם אשתו, למורה הרוחני והמוזיקלי של הופ. הזוג וייטס שלח עותק של הקלטות שערכה הופ למפיץ שלהם, ליונל קונווי, שהעביר את ההקלטות לניק הארקורט, העורך והמגיש של תוכנית הרדיו Morning Becomes Eclectic ברדיו KCRW. הארקורט ניגן את השיר "Seed of Wonder" אשר הפך לפופולרי במיוחד בין מאזיני התוכנית. בעקבות ההתעניינות במוזיקה שלה, עברה הופ ללוס אנג'לס והתחילה לעבוד על אלבומה הראשון.
אלבומה הראשונה, Kismet, יצא בשנת 2007 וזכה לשבחים רבים. גרסה אקוסטית של חלק משירי האלבום יצאה בשנת 2008. בשנת 2009 עברה הופ למנצ'סטר, אנגליה, והקליטה את אלבומה השני, Hunting my Dress.
דיסקוגרפיה

2007: Kismet
2008: Kismet Acoustic EP
2009: Hunting my Dress (בבריטניה; האלבום יצא בארצות הברית ב-2010)